भगवान श्रीकृष्ण और राधाजी ने गुरु हरिदास जी से कहा की अब हम आपके पास ही रहेंगे ताकि आपकी मधुर ध्वनि का आनंद प्रतिदिन ले सकें। उनकी बातें सुनकर गुरु हरिदास जी ने उनसे विनती कर कहा कि प्रभु मैं तो संत हूँ आप लोगों को अपनी इस टूटी ही झोपडी में कहाँ और कैसे रखूंगा। आप तो पुरुष है आपको मैं लंगोट तो पहना सकता हूँ परन्तु माता को आभूषण और नए वस्त्र कहाँ से लाकर दूँगा। गुरु हरिदास जी भी बात सुनकर श्रीकृष्ण मुस्कराए बिना ना रह सके और उन्होंने देवी राधा की तरफ देखा और राधा-कृष्ण एकाकार होकर एक विशाल रूप में प्रकट हुए। हरिदास जी ने इस विशाल रूप को ‘बाँकेबिहारी’ नाम दिया। बाँके बिहारी मंदिर में इसी विशाल स्वरुप के दर्शन होते हैं। बाँके बिहारी के विशाल स्वरुप में देवी राधा और श्रीकृष्ण दोनों ही समाए हुए हैं, जो भी भक्त दोनों के इस विशाल स्वरुप के दर्शन करता है, उसकी सभी मनोकामनाएँ पूर्ण होती हैं।